“พาณิชย์” เผย CPI เดือน พ.ค.64 ขยายตัว 2.44% Core CPI ขยายตัว 0.49%
“พาณิชย์” เผย CPI เดือน พ.ค.64 ขยายตัว 2.44% Core CPI ขยายตัว 0.49% พร้อมคาดเงินเฟ้อทั่วไปในไตรมาส 2/64 อยู่ที่ 2.3%
4 มิ.ย. 2564

สำนักงานนโยบายและยุทธศาสตร์การค้า (สนค.) กระทรวงพาณิชย์ เปิดเผยว่า ดัชนีราคาผู้บริโภคทั่วไป (CPI) หรืออัตราเงินเฟ้อในเดือนพ.ค.64 อยู่ที่ 99.55 เพิ่มขึ้นจากช่วงเดียวกันของปีก่อน 2.44% ขยายตัวต่อเนื่องเป็นเดือนที่ 2 แต่เป็นการขยายตัวในอัตราที่ชะลอลง จากผลของการสูงขึ้นของราคาพลังงานและอาหารสดบางชนิด ส่งผลให้อัตราเงินเฟ้อทั่วไป เฉลี่ย 5 เดือนแรกปีนี้ (ม.ค.-พ.ค.) เพิ่มขึ้น 0.83%
ขณะที่อัตราเงินเฟ้อพื้นฐาน (Core CPI) เดือนพ.ค.64 อยู่ที่ 100.45 เพิ่มขึ้นจากช่วงเดียวกันของปีก่อน 0.49% ส่งผลให้อัตราเงินเฟ้อพื้นฐาน เฉลี่ย 5 เดือนแรกของปีนี้ เพิ่มขึ้น 0.23% พร้อมกันนี้ สนค. คาดการณ์ว่าอัตราเงินเฟ้อทั่วไปในไตรมาส 2/64 อยู่ที่ 2.3%